蔣麗萍

蔣麗萍，籍貫山東省菏澤市，愛基金創辦人暨主席。1980年代香港歌影視三棲藝人，又係工業家蔣震個女。1988年結婚之後淡出娛樂圈。2013年創立慈善機構愛基金。

簡歷 
蔣麗萍自細喺九龍大磡村木屋區長大，屋企有7名兄弟姊妹，二家姐蔣麗芸曾任民建聯立法會議員，阿妹蔣麗莉及蔣麗苑分別係香港總商會第一位女主席同埋震雄集團行政總裁。爸爸蔣震係實業家兼震雄集團創辦人。蔣麗萍早年就讀潔心小學同埋聖母書院。1970年代嚟到美國加州首府加州州立大學薩克拉門托分校讀書。1981年，因為參加咗麗的電視舉辦嘅「亞洲歌唱比賽」入行，並同時簽約加入寶麗金唱片公司成為旗下歌手。

1982年，加入無綫電視，喺1983年度香港小姐競選決賽中同埋關正傑、譚詠麟、劉德華出演歌舞劇。之後幾年繼續推出多張唱片同埋拍攝咗多齣電影及電視劇。

1988年2月16日，喺中國中央電視台春節聯歡晚會獻唱《故鄉情》而得到中國大陸人民認識。當佢嘅演藝事業如日方中嗰時，蔣麗萍選擇息影結婚。婚後，佢相夫教子同埋轉行做地產投資。因為佢自細受爸爸嘅慈善同愛國心影響，一直以樂於助人為目標。80年代，蔣麗萍應中國殘疾人基金協會鄧樸方主席嘅邀請，到山東濟南體育館作3場慈善音樂會。自此，蔣麗萍經常參與香港唔同機構組織嘅慈善活動並擔任義工。

2013年，蔣麗萍創立「愛基金」關懷中國留守兒童嘅、同年又創辦「一生最美的祝福音樂巡迴佈道團」主要喺香港同北美舉辦佈道音樂會，同埋喺2019年創立「香港校園生命工程」與30多間中小學合作開辦品格教育課程。

得獎 
 「第17屆2022 愛心獎」 - 港澳台灣慈善基金會
 「疫境自強傑出人物獎2022」- RAA國際榮譽院士基金

歌曲同專輯

演出

電視劇

香港基督徒
麗萍
祖籍山東
蔣震家族